
Par papildus finansējuma piešķiršanu Amatas 
pamatskolai telpu sagatavošanai Līgatnes mūzikas un mākslas skolas programmu īstenošanai
Ziņo J.Rozenbergs, domes priekšsēdētājs

	Pamatojoties uz to, ka Līgatnes Mūzikas un mākslas skola profesionālās ievirzes programmas, kuras līdz šim tiek  īstenotas adresē Lielā iela 26, Ieriķi, Drabešu pagasts, Cēsu novads, sākot ar 2026. gada 1.septembri to īstenošanu uzsāks Amatas pamatskolas telpās adresē Lielā iela 10, Ieriķi, Drabešu pagasts, Cēsu novads, ir nepieciešams veikt mācību procesam nepieciešamo telpu iekārtojumu, lai nodrošinātu pilnvērtīgu izglītības programmu īstenošanas procesu. 
Pamatojoties uz likuma “Par pašvaldību budžetiem” 30.pantu, kas nosaka, ka “pašvaldības budžeta izpildes gaitā likumā "Par pašvaldībām" un šajā likumā noteiktajā kārtībā dome ir tiesīga grozīt pašvaldības budžetu, arī apturēt asignējumus, samazināt vai palielināt uzdevumu finansējuma apjomus, paredzēt jaunu uzdevumu finansēšanu”, pamatojoties uz Pašvaldību likuma 4. panta pirmās daļas 4.punktu,  Cēsu novada domes 2026.gada 12.februāra saistošajiem noteikumiem Nr.2 “Par Cēsu novada pašvaldības 2026.gada budžetu”  un ievērojot Cēsu novada domes Finanšu komitejas 11.06.2025. atzinumu (protokols Nr.7), Cēsu novada dome, ar 19 balsīm - par (Atis Egliņš-Eglītis, Elīna Stapulone, Ella Frīdvalde-Andersone, Erlends Geruļskis, Evita Šīrante, Ēriks Bauers, Guntis Grosbergs, Indriķis Putniņš, Inese Suija-Markova, Ivo Rode, Jānis Gabrāns, Jānis Goba, Jānis Kārkliņš, Jānis Mičulis, Jānis Plūme, Jānis Rozenbergs, Laimis Šāvējs, Māris Šķesteris, Mārtiņš Šteins) ,  pret nav,  atturas nav, nolemj:
1. Piešķirt no budžeta tāmes “Vispārējas nozīmes izdevumi” (budžeta klasifikācijas kods 11/007/003) finansējumu 6625,00 EUR (6065,00 mēbeļu iegādei, celtniecības materiāliem 560,00).  Izdevumi aprēķināti atbilstoši tirgus izpētes rezultātiem.
1. Uzdot Amatas pamatskolas direktoram veikt nepieciešamās izmaiņas budžeta ieņēmumu - izdevumu tāmē. 
1. Uzdot Cēsu novada Centrālās administrācijas Finanšu pārvaldes vadītājam nodrošināt atbilstošas izmaiņas nākamajos Cēsu novada pašvaldības 2026.gada budžeta kopsavilkuma grozījumos.
1. Kontroli par lēmuma izpildi veikt Cēsu novada pašvaldības izpilddirektoram.



Cēsu novada domes priekšsēdētājs	 						J.Rozenbergs

